Знеполският епископ Арсений благослови новоизбрания кмет на община Карлово и общинските съветници
13 ноември 2015 12:10, Пловдивска митрополия
С благословението на Негово Високопреосвещенство Пловдивски митрополит Николай, Знеполският епископ Арсений - викарий на Пловдивския митрополит, благослови новоизбрания кмет на община Карлово Емил Кабаиванов. Кметът и всички новоизбрани общински съветници се заклеха да спазват Конституцията и законите в страната.
С архиерея съслужиха: свещеноиконом Виктор Христев - епархийски духовен надзорник, свещеноиконом Марко Марков – архиерейски наместник на Карловска духовна околия, и свещеници от околията.
Негово Преосвещенство Знеполски епископ Арсений прочете молитва за благополучие и успех в предстоящия мандат. Викарният епископ преподаде на новоизбраните кмет и общински съветници архипастирския благослов на Негово Високопреосвещенство Пловдивски митрополит Николай.
Многолетствие възгласи митрополитският протодякон Илиян Александров.
http://www.plovdivskamitropolia.bg/galery/category/1015-10112015g-negovo-preosveshtenstvo-znepolskiyat-episkop-arsenii-blagoslovi-novoizbraniya-kmet-na-obshtina-karlovo-obshtinskite-savetnitzi-i-kmetovete-na-naselenite-mesta-v-obshtinata-.html